Christian Rye kom som drengespiller til AaB fra samarbejdsklubberne Hjallerup og Vodskov, og blev i 2013 forfremmet fra U/19-mandskabet til Superliga-truppen, hvor det dog ikke blev til debut på førsteholdet. AaB's sportschef Allan Gaarde udtaler: - Christian er endnu en af vores egne talenter, men vi måtte erkende at hans udsigt til spilletid i den nuværende Superliga-trup var lang. Derfor blev vi sammen enige om, at det bedste for både AaB og Christian er et skifte til Vendsyssel, hvilket dog er glædeligt da de er en nordjysk klub som vi har et godt samarbejde med. - Vi ønsker naturligvis Christian alt det bedste fremover i hans videre karriere og takker ham for indsatsen i AaB gennem tiden.

Opsummering:
AaB og Christian Rye har i fællesskab ophævet midtbanespillerens kontrakt pr. dags dato. Rye skifter omgående til Vendsyssel F.F.